અમદાવાદ: રૂ.૧૩,૮૬૦ કરોડનું કાળું નાણું જાહેર કરનાર કૌભાંડી મહેશ શાહને ખાખી વરદી પહેરાવવાના મામલે ડીસીપી ઝોન-૭ દ્વારા તપાસના આદેશ અપાયા છે, જે મામલે આજે સવારે એન ડિવિઝન એસીપીના કર્મચારીઓ મહેશ શાહનું નિવેદન નોંધવા જોધપુર ચાર રસ્તા સ્થિત તેના ઘરે પહોંચ્યા હતા. મહેશ શાહે તેના નિવેદનમાં નોંધ્યું હતું કે પોતે કોઇ પણ પોલીસ કર્મચારીનું નામ જાણતા નથી, તે સમયે હાજર ચારથી પાંચ પોલીસ કર્મચારીઓએ તેઓને વરદી પહેરાવી હતી.